Syamim Farid

To' Puan Syamim binti Mohd Farid (lahir 29 Januari 1991) merupakan seorang pelakon, pengacara dan model wanita Malaysia. Kerjayanya bermula selepas bergelar Naib Juara Dewi Remaja 2014/15.

Kehidupan peribadi
To' Puan Syamim dilahirkan dan dibesarkan di Kuala Lumpur. Beliau merupakan anak ketiga daripada empat adik-beradik. Beliau juga merupakan pemegang Ijazah Sarjana Muda Ekonomi Perniagaan dari Universiti Teknologi MARA.

Pada 19 Mac 2016, beliau telah berkahwin dengan Yang Dimuliakan Tengku Orang Kaya Menteri Diraja Tengku Ezrique Ezzudean bin Tengku Dato’ Ardy Esfandiari Al-Haj yang juga merupakan kerabat diraja Selangor. Bapa mentuanya iaitu Yang Dimuliakan Tengku Dato’ Ardy Esfandiari Al-Haj bin Tengku Abdul Hamid Shah merupakan Tengku Seri Paduka Shah Bandar.

Gelaran kebesaran
Selepas majlis perkahwinan beliau bersama suaminya pada 19 Mac 2016, beliau dikurniakan gelaran Yang Berbahagia Che Puan Syamim binti Mohd Farid.

Pada 29 Ogos 2023 suaminya Tengku Ezrique Ezzudean dikurniakan gelaran Yang Dimuliakan Tengku Orang Kaya Menteri Diraja oleh DYMM Sultan Selangor Sultan Sharafuddin Idris Shah sempena Istiadat Pengurniaan Watikah Pelantikan Orang Besar Istana Diraja Selangor, sekaligus melayakkan beliau menyandang gelaran Yang Berbahagia To' Puan Syamim binti Mohd Farid.

Kerjaya
To' Puan Syamim mula menceburi dunia hiburan tanah air selepas menjadi sebagai salah seorang finalis sekaligus bergelar Naib Juara Dewi Remaja 2014/15 yang turut disertai Raysha Rizrose yang merangkul gelaran Dewi Remaja, Balqish Maarif, Deeba Halil, Puteri Aishah, Fify Azmi, Mimi Lana, Natrah Khalid dan Mawar Rashid.

Selepas Dewi Remaja tamat, beliau ditawarkan menjadi pengacara rancangan hiburan Astro Ria, HLive! bersama CK Faizal, Donna Muslim, Dahlia Shazwan dan Adriana Adnan. Kerjaya lakonan beliau bermula dengan membintangi drama Lelaki Macam Dia, kemudian diikuti oleh drama online Mata Cinta sebagai Ejay di HyppTV (kini Unifi TV). 

Beliau juga memegang watak sebagai Shanie dalam drama Cinta Tiada Ganti, adaptasi dari drama Filipina, Sana'y Wala Nang Wakas, yang memerlukan beliau untuk menyanyi. Ia mengisahkan percintaan Ara dan Mukhriz yang penuh dengan ujian.

Filemografi

Drama

Televisyen

Pencapaian

Panggilan dan gelaran

 29 Januari 1991 - 19 Mac 2016 : Cik Syamim binti Mohd Farid
 19 Mac 2016 - 29 Ogos 2023 : Yang Berbahagia Che Puan Syamim binti Mohd Farid
 29 Ogos 2023 - kini : Yang Berbahagia To' Puan Syamim binti Mohd Farid

Rujukan

Pautan luar
 
 Syamim Farid di Twitter
 Syamim Farid di Instagram

Kelahiran 1991
Pelakon wanita Malaysia
Orang hidup
Pelakon wanita Malaysia abad ke-21
Muslim Malaysia
Peragawati Malaysia
Orang dari Kuala Lumpur
Orang Malaysia berketurunan Melayu
Pelakon televisyen Malaysia
Pengacara televisyen Malaysia
Peserta Dewi Remaja
Alumni Universiti Teknologi MARA